Stanje nemoći

Svako jutro nakon buđenja ostanem još neko vrijeme u krevetu zato što me obuzme osjećaj tjeskobe. Pomislim da će mi, ako ustanem, srce puknuti. Već znam što će mi se dogoditi na putu do škole i u školi. Recimo samo da se svaki dan vratim kući s nekoliko novih modrica koje se pridruže starim ozljedama. O ozljede. Rane. One vidljive i nevidljive. Sve su jednako teške i ujutro mi ne daju iz kreveta.

Svako jutro znam što će mi se desiti. No jedno ne znam. Što će se desiti kada bol postane preteška da se s njom nosim? Što tada mogu učiniti? Kako se nositi s tim? Ova pitanja mi se već dugo vremena jednostavno ponavljaju kao stalni motiv, a ja nemam nikakav odgovor.

 Katarina Sara Dignum, 6.b